**Moveatis-projekti, 5. palaveri**

|  |  |
| --- | --- |
| Aika: | Perjantai 11.3.2016 klo 14:00−15:45 |
| Paikka: | Agora, kokoushuone C421.1  |

**Läsnä**

Projektiryhmä

Sami Kallio (puheenjohtaja)

Jarmo Juujärvi

Kai Korhonen

Ilari Paananen

Juha Moisio (sihteeri)

Tilaajat

Pilvikki Heikinaro-Johansson

Mirja Hirvensalo

Nelli Lyyra

Ohjaajat

Jukka-Pekka Santanen

Mika Lehtinen

**Pöytäkirja**

Laadittu: 12.3.2016

Muokattu: 16.3.2016

**1. Palaverin avaus**

Kallio esitti itseään puheenjohtajaksi ja Moisiota sihteeriksi. Ehdotus hyväksyttiin ja puheenjohtaja Kallio aloitti palaverin.

**2. Laillisuus ja päätösvaltaisuus**

Palaveri todettiin lailliseksi ja päätösvaltaiseksi.

**3. Esityslistan hyväksyminen**

Esityslista hyväksyttiin ilman muutoksia.

**4. Edellisen palaverin pöytäkirjan tarkastus**

Pöytäkirjasta käytiin läpi päätökset ja jatkotoimenpiteet.

**Jatkotoimenpiteet:**

Projektiryhmä

* Projektiryhmä julkaisee palaverissa esitellyt kuvakaappaukset verkkolevyllä (suoritettu).
* Hyväksyy tilaajan vastaehdotuksen englanniksi käännetylle termistölle (suoritettu).

Kai Korhonen

* Käy läpi Lyyran ja Santasen kommentit termistöön liittyen (suoritettu).
* Lähettää korjatun version termistödokumentista projektiorganisaatiolle (suoritettu).
* Korhonen piirtää hierarkiakaavion sovelluksen käsitteisiin liittyen (suoritettu).
* Ehdottaa aiempaa aikaa viikon 10 palaverille (suoritettu).

Juha Moisio

* Selvittää PrimeFaces-graafien ominaisuuksien soveltuvuutta yhteenvedon sisällön valitsemiseen (suoritettu).

Jukka-Pekka Santanen

* Käy läpi ratkaisuehdotuksen tunnistautumiseen ja käyttöoikeuksiin liittyen (suoritettu).
* Lähettää kommentit termistödokumenttiin liittyen projektiorganisaatiolle (suoritettu).

Tilaajan edustajat

* Käyvät läpi ratkaisuehdotuksen tunnistautumiseen ja käyttöoikeuksiin liittyen (suoritettu).
* Lähettävät kommentit projektiorganisaatiolle (suoritettu).

**Päätökset:**

* Pöytäkirja hyväksyttiin seuraavin muutoksin:
	+ Päivitetään pöytäkirjan muokkauksen päivämäärä.
	+ Eritellään käsitellyt ja jaetut materiaalit.
	+ Lisätään toimitetut lisenssisitoumukset ja lisenssisopimukset käsiteltyihin ja jaettuihin materiaaleihin.

**5. Tilakatsaus**

Korhonen esitteli projektin tilaa kuluneelta kahdelta viikolta. Projektiryhmän käytetyt tunnit vastasivat suunniteltua viikoittaista työmäärä, poisluettuna Juujärven viikon poissaolo seuranta-ajanjakson aikana. Tehdyt toimenpiteet sisälsivät suunnittelua, selvittelyä ja toteuttamista: tietokannan suunnittelu on aloitettu, JYU-tunnistautumisen selvittelyä on jatkettu, OpenShift-sovelluspalvelinta on testattu kehityspalvelimena ja termistön määrittelyä on jatkettu. Toteuttamista projektiryhmä on jatkanut sivunäkymien ja tarvittavien taustatoimenpiteiden osalta.

Kohdatut ongelmat eivät olleet vakavia. Kehitysympäristössä ilmaantui tilaosion täyttymistä, mikä aiheutti kehitysympäristöjen kaatumista. Ongelmasta ei aiheutunut merkittäviä haittoja ja se todettiin korjatuksi. Ongelmaksi katsottiin palaverissa myös IT-palveluilta saadun palvelun hitaus.

Seuraavan kahden viikon aikana projektiryhmä pyrkii tulevina toimenpiteinä saamaan tunnistautumattoman käytön valmiiksi. Sen jälkeen projektiryhmä pyrkii valmistelemaan tunnistautunutta käyttöä edellyttäviä taustatoimintoja ja tunnistautuneen käytön mahdollistamia toimintoja.

**6. Kehityspalvelimen tilanne**

Kallio kertoi kehityspalvelimen tilanteesta. IT-palveluilta pyydetyn palvelimen vastauksen viivästymisestä johtuen Kallio oli selvittänyt muita vaihtoehtoja kehityspalvelimelle. Kallio ehdotti Red Hat OpenShift-sovelluspalvelimen käyttöön ottamista projektin kehityspalvelimeksi. Tilaajan edustajat hyväksyivät ehdotuksen.

Olennaisia huomioita olivat seuraavat:

* OpenShift on amerikkalainen pilvipalvelualusta, jonka ilmaisen käytön käyttörajat riittävät projektin kehityspalvelimen tarpeisiin.
* OpenShiftiin on mahdollista liittää Jenkins-testauspalvelu.
* Kehityspalvelimen ja tuotantopalvelimen erillisyys todettiin hyödylliseksi.
* IT-palveluilta on jatkossa saatavissa palvelin testaus- ja tuotantokäyttöön.

**Päätökset:**

* OpenShift otetaan projektin kehityspalvelimeksi.
* Testi- ja tuotantopalvelimena käytetään IT-palveluiden tarjoamaa palvelinta.

**7. Näkymien demoaminen**

Projektiryhmä esitteli toteuttamiaan sivunäkymiä OpenShift-kehityspalvelimella. Tilaajilla oli myös mahdollista nähdä näkymät älypuhelimelta. Näkymistä käytiin yleistä keskustelua ja sovittiin parannuksista. Tilaajan edustajat pitivät pääosin viime palaverin jälkeen tehdyistä muutoksista.

Juujärvi esitteli etusivua ja sen ulkoasua, painikkeita sekä valikkoja. Olennaisimpia huomiota olivat tekstin määrä ja sen luettavuus. Lisäksi painikkeiden tekstien värien katsottiin erottuvan huonosti. Tilaajat miettivät myös yliopiston logon mahdollista tuomista etusivulle ja oranssinsävyn muuttamisesta vaaleammaksi.

Paananen esitteli observaatiosivua ja sen toiminnallisuutta. Painikkeiden toiminnallisuutta ja eroavaisuutta käytiin läpi. Santanen ehdotti taukopainikkeelle omaa kategoriaa, joka huomioitaisiin observaatiossa. Tilaajan edustajat katsoivat, ettei tälle ole tarvetta. Pysäytyspainikeen toimintoa tarkennettiin sen lopettavan observoinnin ja käyttäjän sitä painaessa siirtyvän yhteenvetosivulle. Lisäksi päätettiin, ettei lopetetun observoinnin jälkeen ole enää mahdollisuutta palata jatkamaan observointia. Tilaajat ehdottivat observointikellon palauttamista edellisessä palaverissa esitellyn kuvakaappauksen mukaisesti, kategorioiden kirjasinkoon pienentämistä ja näkymän väljyyden lisäämistä.

Paananen jatkoi esittelemällä yhteenvetosivun. Pylväsdiagrammi oli poistettu viime palaverin päätöksen mukaisesti, ja tulokset oli taulukoitu aikajanan yläpuolelle. Olennaisimpina
 huomioina kategorioiden järjestyksen tulisi olla sama kuin observointisivulla ja kategorioiden tunnistamiseen olisi hyvä käyttää numerointia. Lisäksi huomattiin, ettei aikajanan zoomaus toiminut kaikilla älypuhelimilla. Lopuksi keskusteltiin yhteenvetosivun aikajanan rajaamisesta tietylle ajanhetkelle ja rajaamiseen tekemiseen käytettävistä käyttöliittymästä. Ehdotettiin, että tarkan rajauksen voisi tehdä joko syöttämällä ajanhetket syöttökenttiin tai raahaamalla ajanhetkien valitsimia aikajanalla tai vaihtoehtoisesti molemmilla tavoilla.

**Päätökset:**

* Lopetettua observointia ei voi palata jatkamaan.
* Observointisivulla lopetuspainike lopettaa observoinnin ja käyttäjä siirtyy yhteenvetoon.
* Observointisivulla observointikello palautetaan edellisen palaverissa esitetyn luonnoksen mukaisesti takaisin ylös.
* Observointisivulla taukopainiketta ei huomioida yhtenä kirjauksena.
* Observointisivulla sekuntien tarkkuus riittää.
* Observointisivulla valinta observoinnin alusta aloittamiseen tapahtuu valikon kautta.
* Yhteenvetosivulla tulee olla sama kategorioiden järjestys kuin observointisivulla.
* Yhteenvetosivulla käytetään numerointia kategorioiden tunnistamiseen.
* Yhteenvetosivulla tyhjien kategorioiden näyttäminen on asetuskohtainen.
* Yhteenvetosivulla yhteenvedon rajaamiseen riittää yksi aikajänne.

**8. Termistö**

Termistö käytiin läpi kokonaisuudessaan Korhosen johdolla. Termistöstä käytiin yleistä keskustelua ja sovittiin tarkennuksista. Korhonen tarkensi, etteivät kaikki termistön termit tule näkymään sovelluksessa käyttäjille.

Kallio ehdotti tietoturvasyistä muutosta, jossa sovelluksen julkisen käyttäjän oikeus sähköpostin lähettämiseen poistetaan. Ehdotus hyväksyttiin. Lyyra katsoi, ettei muutos rajoita oppilaiden kurssikäyttöä, sillä heidän käyttö tapahtuisi JYU-tunnistautumisen kautta. Julkisen käyttäjän todettiin myös pystyvän lähettämään tulokset sähköpostilla omatoimisesti.

Olennaisia huomioita olivat seuraavat:

* Tapahtumaryhmän etuna on tapahtumien sisältyminen yhteisen avaimen alle.
* Julkinen sähköpostilähetys väärinkäytettynä todettiin tietoturvauhaksi.

**Päätökset:**

* Tapahtumaryhmät otetaan suunnittelussa käyttöön.
* Sähköpostilla lähetetään sekä tulokset että kirjaukset.
* Vain kirjautunut käyttäjä voi lähettää sähköpostia.
* Tekstiraportin lataamista ei toteuteta.
* Kommentin lisääminen säilytetään mahdollisuutena.
* Kategorian tyyppi määritellään kategoriakohtaisesti.

**9. Vaatimusten raportointi**

Moisio kertoi projektiryhmän ottaneen käyttöön vaatimusten ja tehtävien hallintaan Trello-tehtävienhallintaohjelmiston. Tilaajilta tiedusteltiin heidän tarpeesta Trelloon pääsyyn. Tilaajat katsoivat ettei tarvetta ole. Muutokset vaatimuksiin sovittiin raportoitavan tilaajille palavereiden yhteydessä.

**Päätökset:**

* Suuremmat muutokset vaatimuksiin raportoidaan palavereiden yhteydessä tilaajille.

**10. Muut asiat**

Korhonen kysyi tilaajilta observoinnista tallennettavia tietoja. Tallennettaviksi tiedoiksi Korhonen ehdotti observoinnin nimeä, tekijää, kohdetta, päivämäärää ja kuvausta. Tilaajat hyväksyivät ehdotetut tallennettavat tiedot.

Santanen tiedusteli lopuksi tilaajilta tarpeesta observoinnin uudelleen lataamiseen. Tilaajan edustajat katsoivat, että prioriteetti on tälle alhainen.

**Päätökset:**

* Observoinnista tallennettavia tietoja ovat observoinnin nimi, tekijä, kohde, päivämäärä ja kuvaus.
* Vaatimus observoinnin uudelleen lataamisesta on alhaisella prioriteetilla.

**11. Seuraavasta tapaamisesta sopiminen**

Seuraava tapaaminen sovittiin pidettävän keskiviikkona 23.3. klo 14:00.

**12. Jatkotoimenpiteet**

Projektiryhmä

* Jatkaa sivunäkymien kehittämistä ja toteuttaa tilaajien pyytämät parannukset.
* Pyytää IT-palveluilta palvelinta testi- ja tuotantokäyttöön.

Kai Korhonen

* Tekee termistöön päätetyt muutokset.
* Tekee edellisen palaverin pöytäkirjaan kirjatut korjaukset.
* Ilmoittaa seuraavan tapaamisen tilan.

Tilaajan edustajat

* Miettivät nimeä ohjelmalle.

**13. Kokouksen päättäminen**

Puheenjohtaja Kallio päätti kokouksen.

**Käsitellyt ja jaetut materiaalit:**

Tilakatsaus

<http://sovellusprojektit.it.jyu.fi/moveatis/dokumentit/palaverit/Palaveri_5_materiaalit/Tilakatsaus_palaveri_5.pptx>

Termistö

<http://sovellusprojektit.it.jyu.fi/moveatis/dokumentit/palaverit/Palaveri_5_materiaalit/Termisto.docx>